|  |  |
| --- | --- |
| Numri i lëndës: | 2019:078531 |
| Datë: | 05.12.2019 |
| Numri i dokumentit: | 00697102 |

**P. nr.201/19**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit I.Th , sipas aktakuzës së PTH-së D.P. në Pejë PP/II. nr.203/19 të dt.05.3.2019 për shkak të veprës penale lëndim i lehtë trupor nga neni 188 par 1 pika 1.1 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit I.Th, të dëmtuarës E. B dhe të prokurorit të shtetit Suada Hamza me dt.05.12.2019 ka marrë dhe botërisht ka shpallë këtë

**A K T GJ Y K I M**

**I pandehuri I. Th i lindur me dt.... në P tani me vendbanim në fsh. V rejoni I Komuna e P, biri i S dhe nënës A e gjinisë B , i njohur me dokument identifikues numër ..., ka të kryer 4 klasë të shkollës fillore , jeton nga ndihma sociale, i pa punë ,i gjendjes së mesme ekonomike, kinse i pa dënuar më parë nga gjykata, Shqiptar, Shtetas i Republikës së Kosovës , më parë i pa dënuar, gjendet në liri.**

**ËSHTË FAJTOR**

Për arsye se:

Me dt. 21.1.2019 rreth orës 20:30 në fsh. V Komuna e P , tjetrit i shkakton lëndime të lehta trupore, me pasoja të përkohshme të një pjese të trupit dhe atë të dëmtuarës gruas së tij E .B në atë mënyrë që , i pandehuri Ilir pas një mosmarrëveshje me të dëmtuarën , të njëjtën e godet me boksa në fytyrë, kokë , krahë e këmbë dhe si rezultat i këtyre goditjeve pëson lëndime të lehta trupore në këto pjete të trupit.

-me çka ka kryer vepre penale : lëndim i lehtë trupor nga neni 188 par 1 pika 1.1 të KPRK-së.

Prandaj gjykata të pandehurit konform nenit 41, 42, 49, 50,51,52, dhe nenit 188 par 1pika 1.1 të KPRK-së. I SHQIPTON.

**DËNIM TË KUSHTËZUAR**

Në atë mënyrë që ia përcakton dënimin me burg në kohëzgjatje prej 3 muaj , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale .

I pandehuri për shkak të gjendjes së varfër ekonomike lirohet nga pagimi i shpenzimeve procedurale

Shpenzime procedurale nuk ka pasur

**A r s y e t i m**

Prokuroria Themelore në Pejë me dt.05.3.2019 kundër të pandehurit I.Th, ka ngritë aktakuzë PP/II. nr.203/19, për vepër penale: lëndim i lehtë trupor nga neni 188 par 1 pika 1.1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit dhe të dëmtuarës, i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme , faktin se i pandehuri të dëmtuarën e ka bashkëshorte dhe tani kanë raporte të mira familjare , i pandehuri është i gjendjes së varfër ekonomike i vetmi mbajtës i familjes prej 10 anëtarësh dhe jeton nga ndihma sociale për çka gjykatës ia ka prezantuar kartelën gjegjëse kurse e dëmtuara ka deklaruar se nuk i bashkëngjitet ndjekjes penale kundër tij dhe nuk kërkon kompensim dëmi dhe e ka lutur gjykatën që të njëjtit ti ndihmoj sa më tepër që është e mundur , dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së.

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë.05.12.2019.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .